English: The First Minister told us how awful this deal was, just as he told us how awful the three varieties of Theresa May's deal were, and just as he tells us how awful no deal would be. As far as he's concerned, the only deal that he could support is continued EU membership, and rather than supporting the democratic decision that Wales as well as the UK had taken, he instead decided with his Government and this institution to represent only the minority who had voted to remain. Now, of course, from the perspective of representing Abolish, I welcome that that has so helped put devolution into question, because this institution has tried to block Brexit and the democratic will of the British people. Thankfully, it has been defeated. For my own part, this deal is pretty much bang on where I would like to be in terms of how close the continuing relationship with the European Union is. I prefer it to no deal, including for reasons that some others have gone through. I certainly prefer it to an EEA-type arrangement or to a Theresa May-type arrangement, which would have kept us far closer to the European Union. Again, I would like to thank my opponents, particularly the First Minister, in the Labour Party for everything they have done to bring this deal about. They could have chosen instead a Theresa May-type deal, they could, perhaps, have pushed for something and got something closer, more like the EEA. They chose not to and to gamble on trying to block Brexit. Thank you for that, because of what this has brought to us: a deal that restores our country's independence. I'd also like to thank, in that vein, the 28 so-called spartan Conservative MPs who held out even against Theresa May's third deal. I'd like to thank Boris. I'd like to thank Lord Frost for his tireless negotiations, as well as two DCs: Dominic Cummings, for everything he did to keep this on track, and in particular preventing an extension; and David Cameron, who gave us the referendum in the first place, for which I will be forever grateful, as I know many others will be. This deal removed the ECJ wholly from jurisdiction in our country. I think that's amazing - wonderful outcome. It also ends the European arrest warrant, which I think is a very, very good thing to have happened, and I think the replacement arrangements are very, very sensible and represent a good balance. And, of course, it takes us out of the single market. Instead, we have a free trade deal, which is what I want, and I think it's very good we have the most liberal rules of origin ever negotiated, as far as I can see. They include full cumulation, as well as a helpful carve-out for the auto sector, particularly as reflects electric batteries. I think that's very, very, very good. The areas - . I'm disappointed, of course, that fishing is less good than I would have liked, and of course what's happened to Northern Ireland. But that, I'm afraid, reflects the sequencing of negotiations with the European Union that Theresa May agreed and that Labour supported. We should have instead, at the end, been trading off money in return for what we wanted, rather than having already given away much of the powers we should have for Northern Ireland and then making the arrangements we have on fishing. Nonetheless, on fishing, if it takes until 2026, we will then be able to take back all, much, of the three quarters of what EU continues to fish in our waters, and I think we'll have good cards to do that, because the only three areas the EU can retaliate are these arrangements on the batteries rules of origin, and I think they'll be phased out, the benefit, in any event. I don't think retaliation across the energy field, where massive supplies of electricity are then sent to us, would be credible. So, that would only leave France and Spain to argue that their consumers should have to pay taxes to the European Commission as punishment for us if we shut them out of our waters. We would then be in the same position as Iceland and Norway in terms of paying those tariffs. So, I think it's much more likely we'll get a negotiation much to our advantage because of the way that's been structured. Finally, I think opponents of this are just left with their forecast that the economy is going to go to hell in a handbasket, and of course, what if it doesn't? I think it's much more probable that our country will outperform the European Union, going forward, and I think, particularly in the near term - I like free trade, I prefer to have fewer barriers and fewer non-tariff barriers - to the extent we have a massive trade deficit with the EU, if you make that trade harder, if you throw some sand in the wheels, then that will encourage, at least in the near term, substantial import substitution, and what that will mean is a boost to aggregate demand in the UK at a time when demand across Europe is weak. So, I'm optimistic for our economy. I support this deal because it ensures that we trade with Europe but govern ourselves, and once again are more than a star on somebody else's flag.
Welsh: Dywedodd Prif Weinidog Cymru wrthym pa mor ofnadwy oedd y cytundeb hwn, yn union fel y dywedodd wrthym pa mor ofnadwy oedd y tair fersiwn o gytundeb Theresa May, ac yn union fel y dywed wrthym pa mor ofnadwy y byddai gadael heb gytundeb. O'i ran ef, yr unig gytundeb y gallai ei gefnogi yw aelodaeth barhaus o'r UE, ac yn hytrach na chefnogi'r penderfyniad democrataidd a wnaed gan Gymru a'r DU, penderfynodd yn hytrach gyda'i Lywodraeth a'r sefydliad hwn y byddai'n cynrychioli'r lleiafrif a bleidleisiodd i aros yn unig. Nawr, wrth gwrs, o safbwynt cynrychioli Plaid Diddymu Cynulliad Cymru, rwy'n croesawu'r ffaith bod hynny wedi helpu i fwrw amheuaeth ar ddatganoli, gan fod y sefydliad hwn wedi ceisio atal Brexit ac ewyllys ddemocrataidd pobl Prydain. Diolch byth, cafodd ei drechu. O'm rhan i, mae'r cytundeb hwn fwy neu lai yn union ble yr hoffwn fod o ran pa mor agos yw'r berthynas barhaus â'r Undeb Ewropeaidd. Mae'n well gennyf hyn na dim cytundeb, gan gynnwys am resymau y mae eraill wedi sôn amdanynt. Yn sicr, mae'n well gennyf hyn na threfniant tebyg i gytundeb yr AEE neu drefniant o'r math a gynigiwyd gan Theresa May, a fyddai wedi ein cadw'n llawer agosach at yr Undeb Ewropeaidd. Unwaith eto, hoffwn ddiolch i fy ngwrthwynebwyr, yn enwedig y Prif Weinidog, yn y Blaid Lafur am bopeth y maent wedi'i wneud i sicrhau'r cytundeb hwn. Gallent fod wedi dewis cytundeb o'r math a gynigiwyd gan Theresa May, gallent fod wedi gwthio am rywbeth efallai, a chael rhywbeth tebycach i'r AEE. Fe wnaethant ddewis peidio, a dewis gamblo ar geisio rhwystro Brexit. Diolch i chi am hynny, oherwydd beth y mae hyn wedi'i roi i ni: cytundeb sy'n adfer annibyniaeth ein gwlad. Hoffwn ddiolch hefyd, yn yr un modd, i'r 28 Aelod Seneddol Ceidwadol spartaidd, fel y'u gelwir, a wrthododd dderbyn trydydd cytundeb Theresa May hyd yn oed. Hoffwn ddiolch i Boris. Hoffwn ddiolch i'r Arglwydd Frost am ei negodiadau diflino, yn ogystal â dau DC: Dominic Cummings, am bopeth a wnaeth i gadw hyn ar y trywydd iawn, ac yn benodol am atal estyniad; a David Cameron, a roddodd y refferendwm i ni yn y lle cyntaf, a byddaf yn fythol ddiolchgar iddo am hynny, fel y gwn y bydd llawer o bobl eraill. Mae'r cytundeb hwn yn cael gwared ar awdurdodaeth Llys Cyfiawnder Ewrop o'n gwlad yn gyfan gwbl. Credaf fod hynny'n anhygoel - canlyniad bendigedig. Mae hefyd yn rhoi terfyn ar y warant arestio Ewropeaidd, sy'n beth da iawn yn fy marn i, a chredaf fod y trefniadau a fydd ar waith yn ei lle yn synhwyrol iawn ac yn sicrhau cydbwysedd da. Ac wrth gwrs, mae'n ein tynnu allan o'r farchnad sengl. Yn lle hynny, mae gennym gytundeb masnach rydd, a dyna rwyf ei eisiau, a chredaf ei bod yn dda iawn fod gennym y rheolau tarddiad llaciaf i gael eu negodi erioed, hyd y gwelaf. Maent yn cynnwys cyfuno llawn, yn ogystal â didoliad defnyddiol ar gyfer y sector modurol, yn enwedig mewn perthynas â batris trydan. Credaf fod hynny'n dda iawn. Y meysydd - . Rwy'n siomedig, wrth gwrs, nad yw pysgota cystal ag y byddwn wedi hoffi, ac wrth gwrs, yr hyn sydd wedi digwydd i Ogledd Iwerddon. Ond mae arnaf ofn fod hynny'n adlewyrchu dilyniant y negodiadau y cytunodd Theresa May arnynt gyda'r Undeb Ewropeaidd, ac a gefnogwyd gan y Blaid Lafur. Yn hytrach, dylem fod wedi bod yn cyfnewid arian ar y diwedd am yr hyn roeddem ei eisiau, yn hytrach na bod eisoes wedi ildio llawer o'r pwerau y dylem eu cael ar gyfer Gogledd Iwerddon ac yna gwneud y trefniadau sydd gennym ar gyfer pysgota. Serch hynny, ar bysgota, os yw'n cymryd tan 2026, byddwn wedyn yn gallu adfer y cyfan, llawer, o'r tri chwarter o'r hyn y mae'r UE yn parhau i'w bysgota yn ein dyfroedd, a chredaf y byddwn mewn sefyllfa dda i wneud hynny, gan mai'r unig dri maes y gall yr UE dalu'r pwyth yn ôl ynddynt yw'r trefniadau ar reolau tarddiad batris, a chredaf y cânt eu diddymu'n raddol beth bynnag, y budd. Ni chredaf y byddai talu'r pwyth yn ôl ym maes ynni, lle mae cyflenwadau enfawr o drydan yn cael eu hanfon atom wedyn, yn gredadwy. Felly, byddai hynny'n gadael Ffrainc a Sbaen yn unig i ddadlau y dylai eu defnyddwyr orfod talu tollau i'r Comisiwn Ewropeaidd fel cosb i ni pe baem yn eu cau allan o'n dyfroedd. Yna, byddem yn yr un sefyllfa â Gwlad yr Iâ a Norwy o ran talu'r tariffau hynny. Felly, credaf ei bod yn llawer mwy tebygol y byddwn yn cael negodiad a fydd o fantais fawr i ni oherwydd y ffordd y mae hynny wedi'i strwythuro. Yn olaf, credaf mai'r unig beth sydd ar ôl gan y rheini sy'n gwrthwynebu hyn yw eu rhagolygon y bydd yr economi'n dirywio, ac wrth gwrs, beth os na fydd hynny'n digwydd? Credaf ei bod yn llawer mwy tebygol y bydd ein gwlad yn perfformio'n well na'r Undeb Ewropeaidd yn y dyfodol, ac yn enwedig yn y tymor agos, rwy'n credu - rwy'n hoffi masnach rydd, mae'n well gennyf gael llai o rwystrau a llai o rwystrau nad ydynt yn dariffau - i'r graddau fod gennym ddiffyg masnach enfawr gyda'r UE, os ydych yn gwneud y fasnach honno'n anoddach, os ydych yn creu amodau mwy heriol, bydd hynny'n annog cryn dipyn o gynhyrchu yn lle mewnforio, yn y tymor byr o leiaf, a'r hyn y bydd hynny'n ei olygu yw hwb i alw cyfanredol yn y DU ar adeg pan fo'r galw ledled Ewrop yn wan. Felly, rwy'n obeithiol ynghylch ein heconomi. Rwy'n cefnogi'r cytundeb hwn gan ei fod yn sicrhau ein bod yn masnachu gydag Ewrop ond yn ein llywodraethu ein hunain, a'n bod unwaith eto yn fwy na seren ar faner rhywun arall.